Lunder nevnes ikke som sogn i middelalderen, men dette skyldes trolig at som navn først oppsto senere. Rygh mener at sognet tidligere bar bygdenavnet. Fogd Iver Wiel nevner i så måte sognet som «Sognedalens Annexsogn» i en av sine beretninger på 1700-tallet. I en innberetning fra presten i 1743 framgår det dessuten at Lunder kirke på den tiden het «Vor Frelsers Kirke», samt at den gamle stavkirken fortsatt sto ved den nye kirken og hadde vært i bruk inntil ganske nylig. Da het det også at stavkirken ble gjenfunnet etter Svartedauden og videre innredet i 1644. Man må altså regne med at det var kirkelig aktivitet i bygda før Svartedauden. I 1528 ble kun fem gårdsbruk på Sokna nevnt i «Norske Regnskaber og Jordebøger fra det 16de Aarhundrede» (bind IV, side 146–147). Dette var Lundesgarden (), Oppgarden (), Berg med to oppsittere (), og Rud ().